wickkiey/tamil-wikipedia-chunked huggingface dataset:
# கிராந்தலைட்டு

**கிராந்தலைட்டு** (*Crandallite*) என்பது CaAl<sub>3</sub>(PO<sub>4</sub>)<sub>2</sub>(OH)<sub>5</sub>·H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கால்சியம் அலுமினியம் கார பாசுப்பேட்டு கனிமம் என்று இது வகைப்படுத்தப்படுகிறது. நைட் சிண்டிகேட்டு நிறுவனத்தில் பணியாற்றிய மிலன் எல். கிராந்தால் சூனியர் என்பவரின் நினைவாக கனிமத்திற்கு கிராந்தலைட்டு என்று பெயரிடப்பட்டது. இந்த கனிமம் லேட்டரைட்டு மற்றும் பாசுபேட்டு நிறைந்த பெக்மாடைட்டு பாறைகளின் மாற்றத்தால் உருவாகிறது.  
பன்னாட்டு கனிமவியல் சங்கம் கிராந்தலைட்டு கனிமத்தை Cdl என்ற குறியீட்டால் அடையாளப்படுத்துகிறது.
# தாச்சியார்டைட்டு-K

**தாச்சியார்டைட்டு-K** (*Dachiardite-K*) என்பது K<sub>4</sub>(Si<sub>20</sub>Al<sub>4</sub>O<sub>48</sub>)•13H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இத்தாலிய புவியியலாளர் அண்டோனியோ தாச்சியார்டியின் நினைவாக கனிமத்திற்கு இப்பெயரிடப்பட்டது.  
பன்னாட்டு கனிமவியல் சங்கம் தாச்சியார்டைட்டு-K கனிமத்தை Dac-K என்ற குறியீட்டால் அடையாளப்படுத்துகிறது.
# தாச்சியார்டைட்டு-K

## தோற்றம்

பல்கேரியாவின் கிழக்கு ரோடோப்சு மலைத்தொடரில் தாச்சியார்டைட்டு-K கண்டுபிடிக்கப்பட்டது. பேரைட்டு, கால்சைட்டு, கிளினோப்டிலோலைட்டு-Ca, செலதோனைட்டு, செயோலைற்று-Ca, தாச்சியார்டைட்டு-Na, பெர்ரியரைட்டு-K, பெர்ரியரைட்டு-Mg, பெர்ரியரைட்டு-Na, மார்தெனைட்டு மற்றும் சிமெக்டைட்டு ஆகிய கனிமங்களுடன் கலந்து தோன்றுகிறது.
# தான்பைட்டு

**தான்பைட்டு** (*Danbaite*) என்பது CuZn<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். தாமிரம் மற்றும் துத்தநாகத்தின் தாயகத் தனிம தாதுவாகக் கருதப்படுகிறது. 1982 ஆம் ஆண்டில் முதன் முதலாக தான்பைட்டு கனிமம் கண்டறியப்பட்டது. வெள்ளி போன்ற வெண்மை நிறத்திலிருந்து சாம்பல் வெள்ளை நிறத்தில் தான்பைட்டு கனிமம் காணப்படுகிறது. a = 7.7615 Å; Z = 1 என்ற அலகு செல் அளவுருக்களுடன் கனசதுரப்படிகத் திட்டத்தில் இது படிகமாகிறது. தான்பைட்டு கனிமத்தில் ஒளி புகாது.
# சா ஆலாம் கொமுட்டர் நிலையம்

**சா ஆலாம் கொமுட்டர் நிலையம்** (ஆங்கிலம்: *Shah Alam Komuter Station*; மலாய்: *Stesen Komuter Shah Alam*); சீனம்: 莎亚南) என்பது மலேசியா, சிலாங்கூர், மாநிலத்தில் சா ஆலாம் செக்சன் 19 பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
சா ஆலாம் கொமுட்டர் நிலையம் பத்து தீகா - பாடாங் ஜாவா - கிள்ளான் நகரங்களுக்கு இடையில் அமைந்துள்ளது; மற்றும் அங்குள்ள போக்குவரத்தைப் பூர்த்தி செய்வதற்காகக் கட்டப்பட்டது. பத்து தீகா கொமுட்டர் நிலையம் ஒரு கிலோமீட்டர் தொலைவில் உள்ளது.  
சா ஆலாம் கொமுட்டர் நிலையத்திற்கு சா ஆலாம் நகரத்தின் பெயரில் பெயரிடப்பட்டது.
# சா ஆலாம் கொமுட்டர் நிலையம்

## பொது

தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள இந்த நிலையம், சா ஆலாம் மாநகர்ப் பகுதிகளில் வசிக்கும் மக்களுக்கு சேவை செய்கிறது; மற்றும் இந்த நிலையம் கோலாலம்பூர்-கிள்ளான் நெடுஞ்சாலையின் மேற்குப் பகுதியில் அமைந்துள்ளது.  
சா ஆலாம் கொமுட்டர் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும். இந்த நிலையத்திற்கு அருகில் பத்து தீகா கொமுட்டர் நிலையம்; பாடாங் ஜாவா நிலையம் ஆகிய நிலையங்கள் உள்ளன. நகர மையத்திற்கு பயணிகளை ஏற்றிச் செல்ல பேருந்துகள் மற்றும் வாடகை வாகனங்கள் எளிதாகக் கிடைக்கின்றன.  
இந்த நிலையத்தின் வழியாக சிலாங்கூர் மாநில அரசு வழங்கும் இலவசப் பேருந்து சேவையும் உள்ளது. இந்த நிலையம் முன்பு 1980-களில் சுங்கை ரெங்கம் நிலையம் என்ற பெயரில் ஒரு சரக்கு நிலையமாக இருந்தது.
# சா ஆலாம் கொமுட்டர் நிலையம்

## சா ஆலாம்

சா ஆலாம் மாநகரம் சிலாங்கூர் மாநிலத்தில், பெட்டாலிங் மாவட்டத்தில் உள்ள மாநகரம்; சிலாங்கூர் மாநிலத்தின் தலைநகரம். மலேசியாவில் நவீனமாக வடிவு அமைக்கப்பட்ட ஒரு புதிய நகரம்.  
மலேசியத் தலைநகர் கோலாலம்பூரில் இருந்து 25 கி.மீ அல்லது 16 மைல்கள் மேற்கே அமைந்து உள்ளது. 1978-இல் சிலாங்கூர் மாநிலத்தின் தலைநகரமாக சா ஆலாம் பிரகடனம் செய்யப்பட்டது. மலேசியாவில் திட்டமிடப்பட்டு உருவாக்கப்பட்ட நகரங்களில் சா ஆலாம் முதல் நகரமாகப் புகழ் பெறுகிறது.  
இந்த நகரத்தின் சாலைகள், கட்டிடங்கள், அரசாங்க அலுவலகங்கள், மக்கள் குடியிருப்பு அடுக்குமாடிக் கட்டிடங்கள், பள்ளிக்கூடங்கள், பூங்காக்கள், வணிகத் தளங்கள், மருத்துவ மையங்கள், பொழுது போக்கு மையங்கள் அனைத்துமே திட்டமிடப்பட்டு மிக நவீனமாக, உருவாக்கப்பட்டுள்ளன.
# இரந்தீர் சிங்

**இரந்தீர் சிங்** (*Randhir Singh*-பிறப்பு 1966) என்பவர் சம்மு காசுமீரைச் சேர்ந்த இந்திய அரசியல்வாதியும் சட்டமன்ற உறுப்பினரும் ஆவார். இவர் பாரதிய ஜனதா கட்சியினைச் சார்ந்தவர். இரந்தீர் சிங் கலாகோட் சுந்தர்பனி சட்டமன்றத் தொகுதியில் பாஜக வேட்பாளராக 2024 சம்மு காசுமீர் சட்டப் பேரவைத் தேர்தலில் போட்டியிட்டு வெற்றி பெற்று சம்மு காசுமீர் சட்டமன்ற உறுப்பினராக உள்ளார்.
# இரந்தீர் சிங்

## இளமை

இரந்தீர் சிங், சம்மு காசுமீரின் ரஜோரி மாவட்டத்தில் உள்ள கலாகோட்டை சேர்ந்தவர். இவரது தந்தை கியான் சிங்.
# இரந்தீர் சிங்

## அரசியல்

2024 சம்மு காசுமீர் சட்டப்பேரவைத் தேர்தலில் பாரதிய ஜனதா கட்சியைப் பிரதிநிதித்துவப்படுத்தும் வகையில் கலாகோட் சுந்தர்பனி சட்டமன்றத் தொகுதியிலிருந்து சிங் வெற்றி பெற்றார். இவர் 35,010 வாக்குகளைப் பெற்று, தனக்கு அடுத்தபடியாக அதிக வாக்குகள் பெற்ற ஜம்மு காஷ்மீர் தேசிய மாநாட்டுக் கட்சியின் யாசூ வர்தன் சிங்கை 14,409 வாக்குகள் வித்தியாசத்தில் தோற்கடித்தார்.
# கலாகோட் சுந்தர்பனி சட்டமன்றத் தொகுதி

**கலாகோட் சுந்தர்பனி சட்டமன்றத் தொகுதி** (*Kalakote–Sunderbani Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 தொகுதிகளில் ஒன்றாகும். கலாகோட் சம்மு மக்களவைத் தொகுதியின் ஒரு பகுதியாகும்.
# கலாகோட் சுந்தர்பனி சட்டமன்றத் தொகுதி

## சட்டப்பேரவை உறுப்பினர்கள்

**கலாகோட்**
| 1996 | அசோக் குமார் சர்மா | இந்திய தேசிய காங்கிரசு |
| --- | --- | --- |
| 2002 | இரச்பால் சிங் | ஜம்மு காஷ்மீர் தேசிய மாநாட்டு கட்சி |
| 2008 |  |  |
| 2014 | அப்துல் கனி கோலி | பாரதிய ஜனதா கட்சி |
| 2024 | இரந்தீர் சிங் |  |
# கஞ்சிக்கோடு தொடருந்து நிலையம்

**கஞ்சிக்கோடு தொடருந்து நிலையம்** (*Kanjikode railway station*, நிலையக் குறியீடு: KJKD) என்பது இந்திய இரயில்வேயின், தென்னக தொடருந்து மண்டலத்தின், பாலக்காடு தொடருந்து கோட்டத்தில் உள்ள NSG-6 வகை இந்திய தொடருந்து நிலையம் ஆகும். இது கேரளத்தின், பாலக்காடு மாவட்டத்தின் கஞ்சிக்கோடு என்ற ஊரில் உள்ளது.
# தனமண்டி சட்டமன்றத் தொகுதி

**தனமண்டி சட்டமன்றத் தொகுதி** (*Thanamandi Assembly constituency*) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டமன்றத்தில் உள்ள 90 சட்ட மன்றத் தொகுதிகளில் ஒன்றாகும். புதிதாக உருவாக்கப்பட்ட தனமண்டி சட்டமன்றத் தொகுதி அனந்த்நாக்-ரஜெளரி மக்களவைத் தொகுதியின் ஒரு பகுதியாகும். இது புதிதாக உருவாக்கப்பட்ட நாடாளுமன்றத் தொகுதியாகும்.
# தனமண்டி சட்டமன்றத் தொகுதி

## சட்டப்பேரவை உறுப்பினர்கள்

| 2024 | முசாஃபர் இக்பால் கான் | சுயேச்சை | } |
| --- | --- | --- | --- |
# பாடாங் ஜாவா கொமுட்டர் நிலையம்

**பாடாங் ஜாவா கொமுட்டர் நிலையம்** (ஆங்கிலம்: *Padang Jawa Komuter Station*; மலாய்: *Stesen Komuter Padang Jawa*); சீனம்: 巴当爪哇) என்பது மலேசியா, சிலாங்கூர், மாநிலத்தில் சா ஆலாம் பாடாங் ஜாவா பகுதியில் அமைந்துள்ள ஒரு கொமுட்டர் தொடருந்து நிலையம் ஆகும்.  
பாடாங் ஜாவா கொமுட்டர் நிலையத்திற்கு பாடாங் ஜாவா கிராமத்தின் பெயரில் பெயரிடப்பட்டது. பாடாங் ஜாவா என்பது சா ஆலாம் மற்றும் கிள்ளான் நகரங்களுக்கு இடையே உள்ள ஒரு கிராமமாகும். மாரா தொழில்நுட்ப பல்கலைக்கழகத்தின் *(Universiti Teknologi MARA)* பிரதான வளாகம் இந்த நிலையத்தில் இருந்து 2 கிலோமீட்டர் தொலைவில் அமைந்துள்ளது.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள பாடாங் ஜாவா கொமுட்டர் நிலையம் சா ஆலாம் - கிள்ளான் நகரங்களுக்கு இடையில் உள்ளது; மற்றும் அங்குள்ள போக்குவரத்தைப் பூர்த்தி செய்வதற்காகக் கட்டப்பட்டது.
# பாடாங் ஜாவா கொமுட்டர் நிலையம்

## பொது

முன்பு காலத்தில், கோலா சிலாங்கூர் நகருக்கு 47 கி.மீ தொலைவு கொண்ட ஒரு கிளைப் பாதை இந்த நிலையத்திலிருந்து தொடங்கியது. இருப்பினும் அந்தக் கிளைப் பாதை 1930-களில் மூடப்பட்டது.  
பாடாங் ஜாவா குடியிருப்புப் பகுதிகளில் வசிக்கும் மக்களுக்கு இந்த நிலையம் சேவை செய்கிறது; மற்றும் இந்த நிலையம் கோலாலம்பூர்-கிள்ளான் நெடுஞ்சாலையின் மேற்குப் பகுதியில் அமைந்துள்ளது.
# பாடாங் ஜாவா கொமுட்டர் நிலையம்

## பொது

### மாரா தொழில்நுட்ப பல்கலைக்கழகம்

பாடாங் ஜாவா கொமுட்டர் நிலையம் பொதுவாக நெரிசல் நேரங்களிலும், பொது விடுமுறை நாட்களிலும் மிகவும் பரபரப்பாக இருக்கும். இந்த நிலையத்திற்கு அருகில் மாரா தொழில்நுட்ப பல்கலைக்கழகம் இருப்பதால் பல்கலைக்கழகத்தின் மாணவர்களை அதிகமாகக் காணலாம்.  
இந்த நிலையத்திற்கு அருகில் சா ஆலாம் கொமுட்டர் நிலையம்; புக்கிட் பாடாக் கொமுட்டர் நிலையம் ஆகிய நிலையங்கள் உள்ளன. நகர மையத்திற்கு பயணிகளை ஏற்றிச் செல்ல பேருந்துகள் மற்றும் வாடகை வாகனங்கள் எளிதாகக் கிடைக்கின்றன.  
இஸ்மார்ட் சிலாங்கூர் பேருந்து வழித்தடம் (*Smart Selangor Bus route* **SA04**) சா ஆலாம் பிரிவு 7-ஐ பாடாங் ஜாவா நகர்ப்பகுதியுடன் இணைக்கிறது. இருப்பினும், அருகிலுள்ள பள்ளி அல்லது ஞாயிற்றுக்கிழமை காலைச் சந்தை ஆகியவற்றின் நெரிசல் காரணமாக SA04 பேருந்து பாடாங் ஜாவா பேருந்து நிறுத்தத்திற்குள் நுழையாமல் செல்லலாம்.
# பாடாங் ஜாவா கொமுட்டர் நிலையம்

## சா ஆலாம்

சா ஆலாம் மாநகரம் சிலாங்கூர் மாநிலத்தில், பெட்டாலிங் மாவட்டத்தில் உள்ள மாநகரம்; சிலாங்கூர் மாநிலத்தின் தலைநகரம். மலேசியாவில் நவீனமாக வடிவு அமைக்கப்பட்ட ஒரு புதிய நகரம்.  
மலேசியத் தலைநகர் கோலாலம்பூரில் இருந்து 25 கி.மீ அல்லது 16 மைல்கள் மேற்கே அமைந்து உள்ளது. 1978-இல் சிலாங்கூர் மாநிலத்தின் தலைநகரமாக சா ஆலாம் பிரகடனம் செய்யப்பட்டது. மலேசியாவில் திட்டமிடப்பட்டு உருவாக்கப்பட்ட நகரங்களில் சா ஆலாம் முதல் நகரமாகப் புகழ் பெறுகிறது.  
இந்த நகரத்தின் சாலைகள், கட்டிடங்கள், அரசாங்க அலுவலகங்கள், மக்கள் குடியிருப்பு அடுக்குமாடிக் கட்டிடங்கள், பள்ளிக்கூடங்கள், பூங்காக்கள், வணிகத் தளங்கள், மருத்துவ மையங்கள், பொழுது போக்கு மையங்கள் அனைத்துமே திட்டமிடப்பட்டு மிக நவீனமாக, உருவாக்கப்பட்டுள்ளன.
# அத்ரானோசைட்டு

**அத்ரானோசைட்டு** (*Adranosite*) என்பது (NH<sub>4</sub>)<sub>4</sub>NaAl<sub>2</sub>(SO<sub>4</sub>)<sub>4</sub>Cl(OH<sub>2</sub>) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இத்தாலி நாட்டின் ஏயோலியன் தீவுகளில் உள்ள லா போசா பள்ளத்தில் இது கண்டறியப்பட்டது. அத்ரானோசைட்டு(Fe) என்பது அத்ரானோசைட்டின் Fe<sup>3+</sup> ஒப்புமையாகும். இதன் மூலக்கூற்று வாய்ப்பாடு (NH<sub>4</sub>)<sub>4</sub>NaFe<sub>2</sub>(SO<sub>4</sub>)<sub>4</sub>Cl(OH)<sub>2</sub>. ஆகும்.  
பன்னாட்டு கனிமவியல் சங்கம் அத்ரானோசைட்டு கனிமத்தை Arn என்ற குறியீட்டால் அடையாளப்படுத்துகிறது.
# பி. ஏ. முகமது ரியாஸ்

**பி. ஏ. முகமது ரியாஸ்** (P. A. Mohammed Riyas) ஓர் இந்திய அரசியல்வாதியாவார். தற்போது கேரள அரசின் பொதுப்பணித் துறை மற்றும் சுற்றுலாத் துறை அமைச்சராக பணியாற்றுகிறார். இந்தியப் பொதுவுடமைக் கட்சி கட்சியின் கேரள மாநில குழு உறுப்பினராக இருக்கும் இவர், இந்திய ஜனநாயக வாலிபர் சங்கத்தின் முன்னாள் அகில இந்திய தலைவராகவும் இருந்தார்.
# பி. ஏ. முகமது ரியாஸ்

## இளமை வாழ்க்கை

முகமது ரியாஸ் கோழிக்கோட்டில் பிறந்தார். இவரது தந்தை பி. எம். அப்துல் காதர் ஒரு இந்தியக் காவல் பணி அதிகாரி ஆவார். இந்திய தேசிய காங்கிரசு கட்சியின் உறுப்பினரான இவரது உறவினர் பி. கே. மொய்தீன்குட்டி சாஹிப் கேரள பிரதேச காங்கிரசு கட்சியின் முன்னாள் தலைவராவார். அவர், சுதந்திர போராட்ட வீரராகவும், 1937 இல் சென்னை சட்டமன்ற உறுப்பினராகவும் இருந்தார்.  
ரியாஸ் தனது பள்ளிப்படிப்பை கோழிக்கோட்டில் உள்ள புனித சூசையப்பர் ஆண்கள் மேல்நிலைப் பள்ளியில் முடித்தார். பின்னர், பரூக் கல்லூரியில் இளங்கலை வணிகவியல் பட்டம் பெற்றார். பின்னர் கோழிக்கோடு அரசு சட்டக் கல்லூரியில் சட்டப் பட்டம் பெற்றார்.
# பி. ஏ. முகமது ரியாஸ்

## சொந்த வாழ்க்கை

இவர் 2002 இல் மருத்துவர் சமீகா சைதலவி என்பவரை மணந்தார். பின்னர் 2015 இல் விவாகரத்து செய்தார். இவர்களுக்கு இரண்டு மகன்கள் உள்ளனர். 15 ஜூன் 2020, அன்று கேரள முதலமைச்சர் பிணறாயி விஜயனின் மகள் டி. வீணாவை மணந்தார்.
# பி. ஏ. முகமது ரியாஸ்

## சொந்த வாழ்க்கை

### தேர்தல் அரசியல்

2009 இந்தியப் பொதுத் தேர்தலின்போது, ரியாஸ் கோழிக்கோடு தொகுதியில் இந்தியப் பொதுவுடமைக் கட்சி (மார்க்சிஸ்ட்) வேட்பாளராக இருந்தார். இந்திய தேசிய காங்கிரசு கட்சியின் எம். கே. ராகவன் 838 வாக்குகள் வித்தியாசத்தில் ரியாஸை வென்றார். ராகவன் தனக்கு எதிராக அச்சு ஊடகங்களில் பிரச்சாரத்தை வெளியிட்டதாக குற்றம் சாட்டி கேரள உயர்நீதிமன்றத்தில் மனு தாக்கல் செய்து ரியாஸ் தேர்தல் முடிவை எதிர்த்தார். இந்த மனு 2010 மே 17 அன்று தள்ளுபடி செய்யப்பட்டது.  
2021 கேரள சட்டப்பேரவைத் தேர்தலில் பேப்பூர் தொகுதியில் போட்டியிட்ட முகமது ரியாஸ் 28,747 வாக்குகள் வித்தியாசத்தில் வெற்றி பெற்றார்.
# பி. ஏ. முகமது ரியாஸ்

## சொந்த வாழ்க்கை

### அரசியல் கருத்துக்கள்

குடியுரிமை திருத்தச் சட்டம் 2019 -ஐ ரியாஸ் விமர்சித்து எதிர்த்தார். அச்சட்டத்திற்கு எதிர்ப்பை இந்திய அரசியலமைப்பைப் பாதுகாப்பதற்கான போராட்டமாக இவர் கருதுகிறார். 6 ஜனவரி 2020 அன்று, கோழிக்கோடு கடற்கரையில் 100,000 பேருடன் அச்சட்டத்திற்கு எதிரான பேரணிக்கும் தலைமை தாங்கினார்.
# ஆல்ஃபெல்டைட்டு

**ஆல்ஃபெல்டைட்டு** (*Ahlfeldite*) என்பது ((Ni, Co)SeO<sub>3</sub>]·2H<sub>2</sub>O) என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் இரண்டாம் நிலை தோற்ற கனிமமாக இது கருதப்படுகிறது. 1892–1982 காலத்தில் வாழ்ந்த செருமன்-பொலிவியன் சுரங்கப் பொறியியலாளரும் புவியியலருமான பிரடெரிக் ஆல்ஃபெல்ட்டு கண்டுபிடித்ததன் காரணமாக கனிமத்திற்கு ஆல்ஃபெல்டைட்டு எனப் பெயரிடப்பட்டது. பொலிவியா நாட்டிலுள்ள விர்ச்சென் டி சுருமி சுரங்கம், பகாயேக்கு கனியன், சாயந்தா மாகாணம், பொட்டோசி துறை ஆகிய பகுதிகளில் இது கிடைக்கிறது.  
பன்னாட்டு கனிமவியல் சங்கம் ஆல்ஃபெல்டைட்டு கனிமத்தை Afe என்ற குறியீட்டால் அடையாளப்படுத்துகிறது.
# ஆரோரைட்டு

**ஆரோரைட்டு** (*Aurorite*) என்பது (Mn<sup>2+</sup>,Ag,Ca)Mn<sup>4+</sup><sub>3</sub>O<sub>7</sub>·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அமெரிக்காவின் நெவாடா மாநிலத்தின் வொயிட் பைன் மாகாணத்தில் உள்ள வடக்கு ஆரோரா சுரங்கத்தில் இந்த கனிமம் கண்டறியப்பட்டது. கண்டுபிடிக்கப்பட்ட இடத்தின் நினைவாக கனிமத்திற்கு ஆரோரைட்டு எனப் பெயரிடப்பட்டது. ஆரோரைட்டு கருப்பு நிறத்தில் காணப்படுகிறது.  
பன்னாட்டு கனிமவியல் சங்கம் ஆரோரைட்டு கனிமத்தை Aro என்ற குறியீட்டால் அடையாளப்படுத்துகிறது.
# புக்கிட் பாடாக் கொமுட்டர் நிலையம்

**புக்கிட் பாடாக் கொமுட்டர் நிலையம்** (ஆங்கிலம்: *Bukit Badak Komuter Station*; மலாய்: *Stesen Komuter Bukit Badak*); சீனம்: 武吉巴达) என்பது மலேசியா, சிலாங்கூர், மாநிலத்தில் கிள்ளான் பகுதியில் உள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள புக்கிட் பாடாக் கொமுட்டர் நிலையம் சா ஆலாம் - கிள்ளான் நகரங்களுக்கு இடையில் உள்ளது; மற்றும் அங்குள்ள போக்குவரத்தை நிறைவு செய்வதற்காகக் கட்டப்பட்டது.
# புக்கிட் பாடாக் கொமுட்டர் நிலையம்

## பொது

புக்கிட் பாடாக் கொமுட்டர் நிலையத்திற்கு புக்கிட் பாடாக் கிராமத்தின் பெயரில் பெயரிடப்பட்டது.
புக்கிட் பாடாக் என்பது பாடாங் ஜாவா மற்றும் கிள்ளான் ஆகிய இடங்களுக்கு இடையில் தனிமைப் படுத்தப்பட்ட கிராமப் பகுதி ஆகும்.  
இங்கு மிகக் குறைவான கடைகள்; மற்றும் பொது வசதிள் மட்டுமே உள்ளன. புக்கிட் பாடாக் பகுதியில் தெனாகா நேசனல் நிறுவனத்தின் மின்சாரம் தயாரிக்கும் ஆலை உள்ளது.
# புக்கிட் பாடாக் கொமுட்டர் நிலையம்

## கிள்ளான்

கிள்ளான் நகரம் சிலாங்கூர், கிள்ளான் மாவட்டத்தில் உள்ள ஒரு நகரம். மலேசியத் தலைநகர் கோலாலம்பூரில் இருந்து 32 கி.மீ மேற்கே உள்ளது.  
சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாக இருந்தது. இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது.
# புக்கிட் பாடாக் கொமுட்டர் நிலையம்

## கிள்ளான்

### கிள்ளான் லிட்டில் இந்தியா

ஈய வளங்கள் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 14-ஆம் நூற்றாண்டின் மஜபாகித் பேரரசின் *நகரகிரேதாகமம்* எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது.  
கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல், தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.
# அட்லெசுடைட்டு

**அட்லெசுடைட்டு** (*Atelestite*) என்பது Bi<sub>2</sub>(AsO<sub>4</sub>)O(OH). என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இது ஓர் ஆர்சனைட்டு வகை கனிமமாகும். செருமனி நாட்டின் சாக்சனி மாநிலம் எர்சுகெபிர்சுகிரீசு மாவட்டத்தில் கண்டறியப்பட்டது. அட்லெசுடைட்டு கனிமம் மஞ்சள், மஞ்சள் ப்ழுப்பு நிறத்தில் காணப்படுகிறது.  
பன்னாட்டு கனிமவியல் சங்கம் அட்லெசுடைட்டு கனிமத்தை Ale என்ற குறியீட்டால் அடையாளப்படுத்துகிறது.
# சுவாத் இராச்சியம்

**சுவாத் இராச்சியம்** ('State of Swat'') பிரித்தானிய இந்தியாவின் ஆட்சியின் பாதுகாப்பில் 1918 முதல் 1947 முடிய இருந்த சுதேச சமஸ்தானம் ஆகும். சுதேச சமஸ்தானங்களின் இணைப்பு ஒப்பந்தப்படி சுவாத் இராச்சியம் 28 சூலை 1969 அன்று பாகிஸ்தானின் வடமேற்கு எல்லைப்புற மாகாணத்துடன் இணைக்கப்பட்டது. சுவாத் இராச்சியத்தை 1849ல் நிறுவியவர் சையது பாபா ஆவார்.பின்னர் சுவாத் இராச்சியத்தின் பகுதிகளை சுவாத் மாவட்டம், புனேர் மாவட்டம் மற்றும் சாங்லா மாவட்டங்களாகப் பிரிக்கப்பட்டு, கைபர் பக்துன்வா மாகாணத்தில் இணைக்கப்பட்டது.
# சுவாத் இராச்சியம்

## சுவாத் இராச்சிய ஆட்சியாளர்கள்

சுவாத் இராச்சிய ஆட்சியாளர்கள் அமீர் எனும் பாதுஷா பட்டத்துடன் ஆட்சி செய்தனர். பின்னர் பிரித்தானிய இந்தியாவின் ஆட்சியின் போது
வாலிகள் என்ற பட்டத்துடன் ஆண்டனர்.  
| சுவாத் ஆட்சியாளர்கள் |  |  |
| --- | --- | --- |
| - | 1849–11 மே 1857 | அக்பர் ஷா |
| 11 மே 1857–1878 | சையது பாபா |  |
| 1878–1916 | கைவிடப்பட்ட நிலையில் அரசு |  |
| 1916–செப்டம்பர் 1918 | சையது அப்துல் ஜாபர் ஷா |  |
| செப்டம்பர் 1918–12 டிசம்பர் 1949 | அப்துல் வதூத் |  |
| 12 டிசம்பர் 1949–28 சூலை 1969 | மியாங்குல் ஜெகான் செப் |  |
# சுவாத் இராச்சியம்

## இதனையும் காண்க

- இந்திய மன்னராட்சி அரசுகளின் பட்டியல்
- சுவாத் பள்ளத்தாக்கு
# சுரன்கோட் சட்டமன்றத் தொகுதி

**சுரன்கோட் சட்டமன்றத் தொகுதி** (*Surankote Assembly constituency*) இந்தியாவின் ஒன்றிய பிரதேசமான சம்மு காசுமீர் சட்டமன்றத்தில் உள்ள 90 சட்டமன்றத் தொகுதிகளில் ஒன்றாகும். சுரன்கோட் சட்டமன்றத் தொகுதி அனந்த்நாக் ரசெளரி மக்களவைத் தொகுதியின் ஒரு பகுதியாகும்.
# சுரன்கோட் சட்டமன்றத் தொகுதி

## சட்டப்பேரவை உறுப்பினர்கள்

| 1977 | அஸ்லம் சவுத்ரி முகமது | rowspan=3 | இந்திய தேசிய காங்கிரசு |
| --- | --- | --- | --- |
| 1983 |  |  |  |
| 1987 |  |  |  |
| 1996 | சையத் முஷ்டாக் அகமது புகாரி | rowspan=2 | ஜம்மு காஷ்மீர் தேசிய மாநாட்டு கட்சி |
| 2002 |  |  |  |
| 2008 | அசலம் சவுத்ரி முகமது | rowspan=2 | இந்திய தேசிய காங்கிரசு |
| 2014 | சவுத்ரி முகமது அக்ரம் |  |  |
| 2024 | சுயேச்சை |  |  |
# சவுத்ரி முகமது அக்ரம்

**சவுத்ரி முகமது அக்ரம்** (*Choudhary Mohammad Akram*; பிறப்பு 1962) என்பவர் சம்மு காசுமீரைச் சேர்ந்த இந்திய அரசியல்வாதி ஆவார். இவர் பூஞ்ச் மாவட்டத்தில் உள்ள சுரன்கோட் சட்டமன்றத் தொகுதியின் சட்டமன்ற உறுப்பினராக உள்ளார். இவர் 2014 சம்மு காசுமீர் சட்டப்பேரவைத் தேர்தலில் இந்திய தேசிய காங்கிரசு கட்சியின் சார்பில் போட்டியிட்டு வெற்றி பெற்றார். 2024 தேர்தலில் சுயேட்சை வேட்பாளராகப் போட்டியிட்டு வெற்றி பெற்றார்.
# சவுத்ரி முகமது அக்ரம்

## இளமை

அக்ரம் சம்மு காசுமீரின் பூஞ்ச் மாவட்டத்தில் உள்ள லசானா கிராமத்தைச் சேர்ந்தவர். இவர் மறைந்த அசலம் சவுத்ரி முகமது அசலமின் மகன் ஆவார். 1991ஆம் ஆண்டில் சிறிநகரில் உள்ள மண்டலப் பொறியியல் கல்லூரியில் குடிமைப் பொறியியல் இளநிலை பொறியியல் பட்டம் பெற்றார்.
# சவுத்ரி முகமது அக்ரம்

## அரசியல்

அக்ரம் 2014 சம்மு காசுமீர் சட்டப்பேரவைத் தேர்தலில் இந்திய தேசிய காங்கிரசு கட்சியின் சார்பில் சுரன்கோட் சட்டமன்றத் தொகுதியில் போட்டியிட்டு வெற்றி பெற்றார். இவர் 30,584 வாக்குகளைப் பெற்று, தனது நெருங்கிய போட்டியாளரான ஜம்மு காஷ்மீர் தேசிய மாநாட்டு கட்சியின் முசுதக் அகமது சாவினைத் 8,064 வாக்குகள் வித்தியாசத்தில் தோற்கடித்தார். 2024 சம்மு காசுமீர் சட்டப்பேரவைத் தேர்தலில் சுயேட்சை வேட்பாளராக 34,201 வாக்குகளைப் பெற்று, தனது நெருங்கிய போட்டியாளரான இந்திய தேசிய காங்கிரசின் முகமது சாநவாசை 8,551 வாக்குகள் வித்தியாசத்தில் தோற்கடித்தார்.
# ஜேகர் விளக்கப்படம்

**ஜேகர் விளக்கப்படம்** (*Jaeger chart*) என்பது கிட்டப் பார்வையினைக் கூர்மையைச் சோதிக்கப் பயன்படுத்தப்படும் ஒரு கண் விளக்கப்படமாகும். இது ஒரு அட்டையாகும். இதில் உரையின் பத்திகள் அச்சிடப்பட்டிருக்கும். உரையின் அளவுகள் 0.7 மிமீ முதல் 2.5 மிமீ வரை அதிகரித்த நிலையிலிருக்கும். இந்த அட்டையை ஒரு பார்வைக் குறைபாடு உடையவர் கண்ணிலிருந்து ஒரு குறிப்பிட்ட தூரத்தில் வைத்துப் பிடித்துக்கொண்டு படிக்கப்படும் அளவினைப் பொறுத்துச் சோதிக்கப்படுகிறது. சோதிக்கப்படும் ஒருவர் படிக்கக்கூடிய மிக சிறிய அச்சு அவர்களின் காட்சி கூர்மையை தீர்மானிக்கிறது.அசல் 1867 விளக்கப்படம் ஏழு பத்திகள் மற்றும் அதனுடன் தொடர்புடைய ஏழு புள்ளி அளவைக் கொண்ட ஓர் உரையைக் கொண்டிருந்தது.  
ஜேகர் அட்டைகள் தரப்படுத்தப்படவில்லை. மேலும் தற்போது பயன்பாட்டில் உள்ள வெவ்வேறு ஜேகர் அட்டைகளில் சோதனை எழுத்துக்களின் உண்மையான அளவின் மாறுபாடு மிக அதிகமாக உள்ளது. எனவே, வெவ்வேறு ஜேகர் அட்டைகளுடன் சோதனை முடிவுகள் ஒப்பிடத்தக்கவை அல்ல.  
பொதுவாக, தூர பார்வை கூர்மை இசுனெல்லன் விளக்கப்படத்தைப் பயன்படுத்திச் சோதிக்கப்படுகிறது. இது பெரிய எழுத்துடன் பொருத்தப்பட்டிருக்கும்.
# யூக்ரோயிட்டு

**யூக்ரோயிட்டு** (*Euchroite*) என்பது Cu<sub>2</sub>AsO<sub>4</sub>OH·3H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். யூக்ரோயிட்டு கனிமம் நீரேற்றப்பட்ட தாமிரம் ஆர்சனேட்டு ஐதராக்சைடு கனிமமாகக் கருதப்படுகிறது. நேர்சாய்சதுரக் கட்டமைப்பில் பளபளப்பான பச்சை நிறம் முதல் மரகதப் பச்சை நிறம் வரையிலான நிறங்களில் இது காணப்படுகிறது. மோவின் கடினத்தன்மை அளவுகோலில் 3.5–4.0 என்ற அளவில் கடினத்தன்மை கொண்டுள்ளது. இதன் ஒப்படர்த்தி 3.39–3.45 ஆகும். முதன்முதலில் 1823 ஆம் ஆண்டில் சுலோவாக்கியாவின் இயூபிடோவாவில் யூக்ரோயிட்டு கண்டுபிடிக்கப்பட்டது.  
பன்னாட்டு கனிமவியல் சங்கம் யூக்ரோயிட்டு கனிமத்தை Euc என்ற குறியீட்டால் அடையாளப்படுத்துகிறது.
# அட்சன்-இசுடாலி கோடு

**அட்சன்-இசுடாலி கோடு** (*Hudson–Stahli line*) என்பது கருவிழியின் நடுவில் மற்றும் மூன்றில் ஒரு பங்கிற்கு இடையிலான எல்லையில் தோராயமாக அமைந்துள்ள இரும்பு படிவு ஆகும். இது கருவிழிப் படலத்தில் உள்ளது. பொதுவாக இது 0.5 மிமீ தடிமனும் 1 முதல் 2 மிமீ நீளத்தையும் கொண்டது. இது பொதுவாக இக்கோடு கிடைமட்டமாக இருக்கும். நடுவில் சிறிது கீழ்நோக்கிய போக்கும் இருக்கும். இது பொதுவாக 50 வயதிற்கு மேற்பட்டவர்களுக்கு ஏற்படுகிறது. ஆனால் 70 வயதிற்குள் ஓரளவு மறைந்துவிடும் என்று தெரிகிறது.  
அட்சன்-இசுடாலி கோடு மருத்துவச் சோதனை எதனுடனும் தொடர்புடையது அல்ல. இக்கோட்டின் உருவாக்கம் கண்ணீர் சுரப்பு விகிதத்தைப் பொறுத்தது.  
இருப்பினும், அட்சன்-இசுடாக்லி கோட்டினை ஐதராக்சி குளோரோகுயின் நச்சுத்தன்மையின் காரணமாக அதிகரிக்கலாம்.
# பெலிசெர் வளையம்

**பெலிசெர் வளையம்** (*Fleischer ring*) என்பது கருவிழிப்படலத்தின் ஓரங்களில் காணப்படும் நிறமி வளையங்கள் ஆகும். இவை இரும்பு படிவின் விளைவாகப் புறப்படை உயிரணுக்களில் ஹீமோசிடெரின் வடிவில் ஏற்படுகிறது. இவை பொதுவாக மஞ்சள் நிறத்திலிருந்து அடர் பழுப்பு நிறத்திலிருக்கும். மேலும் இவை முழுமையானதாகவோ அல்லது உடைந்ததாகவோ இருக்கலாம். கோபால்ட் நீல வடிகட்டியினைக் குறுகிய துளை விளக்கைப் பயன்படுத்தி இந்த வளையங்களைக் காணப்படுகின்றன.  
பெலிசெர் வளையங்கள் கூம்பு விழிப்படலத்தைக் குறிக்கின்றன. இது ஒரு சிதைவடைந்த கருவிழி நிலை. இது கருவிழியினை மெல்லியதாகவும் கூம்பு வடிவமாகவும் மாற்றுகிறது.
# பெலிசெர் வளையம்

## கெய்சர்-பெலிசர் வளையங்களுடன் குழப்பம்

பெலிசர் வளையங்களுக்கும் கெய்சர்-பெலிசர் வளையங்களுக்கும் இடையே சில குழப்பங்கள் உள்ளன. கெய்சர்-பெலிசர் வளையங்கள் தெசெமெண்ட் கருவிழி உட் சவ்வில் செப்பு சேர்வதால் ஏற்படுகின்றன. மேலும் இவை வில்சன் நோயைக் குறிக்கின்றன. ஆனால் பெலிசர் வளையங்கள் இரும்பு படிவதால் ஏற்படுகிறது. பெலிசர் வளையங்கள் காணப்படும் மருத்துவ நோய் நிலைக்கு ஓர் எடுத்துக்காட்டு கூம்பு வடிவக் கருவிழி ஆகும்.
# பேகலோர்

**பேகலோர்** (*Fahlore*) என்பது தெனண்டைட்டு எனப்படும் (Cu<sub>6</sub>[Cu<sub>4</sub>(Fe,Zn)<sub>2</sub>]As<sub>4</sub>S<sub>13</sub> சேர்மத்திற்கும் நான்முகி வடிவமான (Cu<sub>6</sub>[Cu<sub>4</sub>(Fe,Zn)<sub>2</sub>]Sb<sub>4</sub>S<sub>13</sub> சேர்மத்தின் தொடருக்கும் இடைப்பட்ட ஒரு கனிமமாகும். பேகலோர் கனிமம் தாமிரம், ஆர்சனிக், ஆண்டிமனி ஆகியவற்றின் சல்போவுப்பு அணைவைக் கொண்டிருக்கும். வெளிர் என்ற பொருளுக்குரிய செருமன் சொல்லில் இருந்து பேகல் என்ற பெயர் வந்தது. கனிமம் வெளிர் சாம்பல் முதல் அடர் கருப்பு வரையிலான நிறங்களில் காணப்படுகிறது.
# சோகன் லால் ஜெயின்

**சோகன் லால் ஜெயின்** (*Sohan Lal Jain*; பிறப்பு திசம்பர் 15,1929) இந்தியாவின் கொல்கத்தா நகரில் உள்ள இந்தியப் புள்ளியியல் நிறுவனத்தில் 33 ஆண்டுகள் பணியாற்றிய தொல்லுயிரியலாளர் ஆவார். தாவரத்தினை உண்ணும் சரோபாட் டைனோசர் பேரினம், *ஜெயினோசொரசு* இவரது நினைவாகப் பெயரிடப்பட்டது. ஆரம்பத்தில் இது *அண்டார்டோசாரசு* பேரினமாகக் கருதப்பட்டாலும், பின்னர் ஒரு தனித்துவமான பேரினமாக அடையாளம் காணப்பட்டபோது இவரது நினைவாகப் பெயரிடப்பட்டது. தொல்லுயிரியல் துறையில் இவரது பிற முக்கிய பங்களிப்புகள் சரோபாட் மண்டையோடுகளும் சில புதைபடிவ ஆமைகள் பற்றிய ஆய்வுகளாகும்.
# மோதி லால் தார்

**மோதி லால் தார்** (*Moti Lal Dhar*; 22 அக்டோபர் 1914-20 சனவரி 2002) என்பவர் இந்தியாவின் புகழ்பெற்ற மருந்து வேதியியலாளரும், அறிவியல் நிர்வாகியும் ஆவார். தார் 1960 முதல் 1972இல் ஓய்வு பெறும் வரை இலக்னோ மத்திய மருந்து ஆராய்ச்சி நிறுவனத்தின் இயக்குநராக இருந்தவர். இவர் பனாரசு இந்து பல்கலைக்கழகத்தின் துணைவேந்தராகப் பணியாற்றியுள்ளார். இப்பதவி வகித்த ஒரே ஒரு காஷ்மீர் பண்டிதர் இவரே ஆவார்.
# அரி நரேன்

**அரி நரேன்** (*Hari Narain*) (1922-2011) ஓர் இந்தியப் புவி இயற்பியலாளரும், பனாரசு இந்து பல்கலைக்கழகத்தின் 15வது துணைவேந்தரும் ஆவார்.
# அரி நரேன்

## கல்வி

நரேன் தனது இளம் அறிவியல் பட்டப்படிப்பு, முது அறிவியல் படிப்பினை முடித்த பின்னர் 1950ஆம் ஆண்டில் அலகாபாத் பல்கலைக்கழகத்தில் கே. எசு. கிருஷ்ணன் வழிகாட்டலின் கீழ் முனைவர் பட்டம் பெற்றார். பின்னர் 1954இல் சிட்னி பல்கலைக்கழகத்தில் முனைவர் பட்டமும், 1978இல் தன்பாத்தில் உள்ள இந்தியச் சுரங்கப் பள்ளியில் அறிவியல் முனைவர் பட்டமும் பெற்றார்.
# இர. பி. இரசுதோகி

**இரகுநாத் பிரசாத் இரசுதோகி **(*Raghunath Prasad Rastogi-R.P. Rastogi*)(பிறப்பு 1926) என்பவர் ஓர் இரசாயன அறிவியலாளரும் கல்வி நிர்வாகியும் ஆவார். இவர் 1985 முதல் 1991 வரை 6 ஆண்டுகள் பனாரசு இந்து பல்கலைக்கழகத்தின் 17வது துணைவேந்தராக இருந்தார்.
# இர. பி. இரசுதோகி

## கல்வி

இரசுதோகி இலக்னோ பல்கலைக்கழகத்தில் இளம் அறிவியல் பட்டத்தினை 1946ஆம் ஆண்டும் முது அறிவியல் பட்டத்தினை 1948ஆம் ஆண்டும் பெற்றார். 1952ஆம் ஆண்டு முனைவர் பட்டமும் பெற்றார்.
# பெர்ரிகோரோணடைட்டு

**பெர்ரிகோரோணடைட்டு** (*Ferricoronadite*) என்பது Pb(Mn<sub>6</sub><sup>4+</sup>Fe<sub>2</sub><sup>3+</sup>)O<sub>16</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். 2016 ஆம் ஆண்டில் சுகனோவ் மற்றும் பலர் இக்கனிமத்தைக் கண்டுபிடித்தனர். வடக்கு மாசிடோனியாவின் நெச்சிலோவோவுக்கு அருகில் இது கண்டுபிடிக்கப்பட்டது. துத்தநாகம் ஆதிக்கம் செலுத்தும் சிபைனல்களின் அணியில் இந்த காரீயக் கனிமம் காணப்படுகிறது. கோரோணடைட்டு கனிமத்தின் ஒப்புமையாக இருப்பதால் பெர்ரிகோரோணடைட்டு எனப் பெயரிடப்பட்டது.  
பன்னாட்டு கனிமவியல் சங்கம் பெர்ரிகோரோணடைட்டு
கனிமத்தை Fcor என்ற குறியீட்டால் அடையாளப்படுத்துகிறது.
# பிச்டெலைட்டு

**பிச்டெலைட்டு** (*Fichtelite*) என்பது C<sub>19</sub>H<sub>34</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். செருமனி நாட்டின் பவேரியா மாநிலத்தில் கிடைத்த அரிய புதைபடிவ மரத்தில் இந்த அரிய வெள்ளை நிற கனிமம் காணப்படுகிறது. ஒற்றைச்சரிவச்சுப் படிக அமைப்பில் இது படிகமாகிறது. இது ஒரு வளைய ஐதரோகார்பனாகும். இருமெத்தில்-ஐசோபுரோப்பைல் பெர் ஐதரோபினாந்தரீன் என்பது இதன் வேதியியல் பெயராகும். மோவின் கடினத்தன்மை அளவுகோலில் இதன் மதிப்பு 1 ஆகும். இந்த அளவு மென்மையும் வழவழப்புமான தாதுப்பொருளுக்கு உரியதாகும். தண்ணிரை விட சற்று அடர்த்தியான இக்கனிமத்தின் ஒப்படர்த்தி 1.032 ஆகும்.  
முதன்முதலில் 1841 ஆம் ஆண்டில் இக்கனிமம் கண்டுபிடிக்கப்பட்டது. செருமனி நாட்டின் பவேரியாவில் உள்ள பிச்டெல்கேபிர்ச்சு என்ற இடத்தில் கிடைத்த காரணத்தால் பிச்டெலைட்டு எனப் பெயரிடப்பட்டது. என்ற குறியீட்டால் அடையாளப்படுத்துகிறது.
# மாளவ மக்கள்

**மாளவ மக்கள்** (*Malavas*) பண்டைய இந்தியாவின் மேற்கில் வாழ்ந்த ஒரு இனக்குழுவாகும். இம்மக்கள் கிமு 4ஆம் நூற்றாண்டின் முற்பகுதியில் பேரரசர் அலெக்சாந்தர் இந்தியாவின் மீது படையெடுத்து வந்த போது., மாளவ மக்கள் பஞ்சாப்பின் மால்வா பிரதேசத்தில் வாழ்ந்து வந்ததாக கருதப்படுகிறது. பின்னர் மாளவ மக்கள் தற்கால இராஜஸ்தான், குஜராத் மற்றும் மத்தியப் பிரதேசம் மாநிலப் பகுதிகளில் குடியேறினர். கிபி 2ஆம் நூற்றாண்டில் மேற்கு சத்ரபதிகள் ஆட்சியிலும் மற்றும் 4ஆம் நூற்றாண்டில் குப்தப் பேரரசர் சமுத்திரகுப்தர் ஆட்சியிலும், கிபி 7ஆம் நூற்றாண்டில் சாளுக்கியப் பேரரசர் இரண்டாம் புலிகேசியால் தோற்கடிக்கப்பட்ட மாளவ மக்கள் வலு இழந்தனர்.  
மத்தியப் பிரதேசத்தில் உள்ள மால்வா பிரதேசமும், பஞ்சாபிலுள்ள மால்வா பிரதேசமும் ஒரே பெயரைக் கொண்டுள்ளன.
# மாளவ மக்கள்

## வரலாறு

### மகாபாரதக் குறிப்புகள்

மகாபாரதம் மற்றும் பதஞ்சலி முனிவர் இயற்றிய மகாபாஷ்யம் எனும் நூல்களில் மால்வா மக்களைக் குறித்துள்ளது. . மகாபாரதத்தில் மத்ர நாட்டு மன்னர் அஸ்வபதியின் மனைவியான மாலவிக்குப். பிறந்த 100 மகன்களையே மால்வா மக்கள் எனக்குறித்துள்ளது. பாணினி எழுதிய அஷ்டாத்தியாயீ சூத்திரங்களில் மாலவ மக்களை குறிப்பிட்டு கூறாமல், V.3.117 சூத்திரத்தில், ஆயுதங்களுடன் போர்த் தொழில் செய்து வாழும் இன மக்கள் என்று குறிப்பிட்டுள்ளது. பதஞ்சலி முனிவரின்மகாபாஷ்யம் நூல் IV.1.68ல் காசிகா இனக்குழுவில் மாளவ மக்கள் மற்றும் சூத்திரகர்கள் அடங்கியுள்ளனர் எனக்குறிப்பிட்டுள்ளது.
# மாளவ மக்கள்

## வரலாறு

### அலெக்சாந்தர்

கிமு 4ஆம் நூற்றாண்டில் பேரரசர் அலெக்சாந்தர் இந்தியா மீது படையெடுத்து, மல்லியன் முற்றுகையின் போது கிரேக்கப் படைகளை எதிர்த்து நின்ற மாளவ மக்கள் குறித்து பண்டைய கிரேக்க வரலாற்றில் குறித்துள்ளது. அலெக்சாந்தர் இந்தியா மீது படையெடுத்து வருகையின் போது மாளவ மக்கள் பஞ்சாப் பிரதேசத்தின் பாயும் ராவி ஆறு மற்றும் செனாப் ஆறும் கூடுமிடத்தின் வடக்க்கில் மால்வா பகுதியில் வாழ்ந்தனர்.
# மாளவ மக்கள்

## வரலாறு

### தெற்கு நோக்கிய குடியேற்றம்

காலத்திய அலகாபாத் தூணில் *மால்வா* எனப்பொறித்த பிராமி கல்வெட்டு (கிபி 350-375).]]  
கிமு 200ல் பஞ்சாப் பகுதியுடன் இந்தோ கிரேக்க நாடு நிறுவப்பட்டதால், பஞ்சாப் பகுதியில் வாழ்ந்த மாளவ மக்கள் தெற்கு நோக்கி இராஜஸ்தான், குஜராத் மற்றும் மேற்கு மத்தியப் பிரதேசம் பகுதிகளில் குடிபெயர்ந்தனர். கிபி 2ஆம் நூற்றாண்டில் மால்வா மக்களில் பெரும்பாலோர் மத்தியப் பிரதேசத்தில் மால்வா பிரதேசத்தில் குடியேறினர்.
# மாளவ மக்கள்

## வரலாறு

### மேற்கு சத்ரபதிகளுடன் மோதல்கள்

சமகாலத்தில் வாழ்ந்த மால்வா இனத்தின் ஒரு பிரிவான *ஔலிகர்*குல மன்னர் விஷ்வவர்மனின் காந்தாரக் கல்வெட்டு}}
# மாளவ மக்கள்

## வரலாறு

### குப்தப் பேரரசுடன் மோதல்கள்

கிபி 4ஆம் நூற்றாண்டில் குப்தப் பேரரசர் சமுத்திரகுப்தர் ஆட்சியின் போது பெரும்பாலான மாளவ மக்கள் தற்கால இராஜஸ்தான் மற்றும் மேற்கு மால்வா பகுதிகளில் இருந்தனர்.. கல்வெட்டில் சமுத்திரகுப்தர் மாளவ மக்களை அடிபணிய வைத்ததாக அலகாபாத் தூண் கல்வெட்டில் பொறிக்கப்பட்டுள்ளது.
# மாளவ மக்கள்

## வரலாறு

### குப்தர்கள் ஆட்சிக்குப் பின்னர்

பிந்தைய குப்தர்களின் வரலாற்றுக் குறிப்புகளில் மாளவ மக்கள் தற்கால மத்தியப் பிரதேசம், குஜராத் மற்றும் மேற்கிந்தியாவில் பல்வேறு பகுதிகளில் குடியேறினர் எனக்குறிப்பிட்டுள்ளது.
# மாளவ மக்கள்

## வரலாறு

### தற்கால குஜராத்தில்

கிபி 7ஆம் நூற்றாண்டில் இந்தியாவிற்கு வருகை தந்த யுவான்-சுவாங், தனது குறிப்புகளில், மாளவ மக்கள் தற்கால மத்தியப் பிரதேசத்தின் மால்வா பகுதிகளான குஜராத் பிரதேசத்தின் கேதா, மெக்சனா பகுதிகளில் வாழ்ந்ததாக குறிப்பிட்டுள்ளார். மேலும் யுவாங்-சுவாங், மைத்திரகப் பேரரசின் ஒரு பகுதியாக மாளவ மக்கள் ஆட்சி புரிந்த மால்வா பகுதி இருந்ததாகக் குறிப்பிட்டுள்ளார்.  
உஜ்ஜைன் நகரம் மால்வா பிரதேசத்தின் முக்கிய நகரமாக விளங்கியதாக கிபி 7ஆம் நூற்றாண்டைச் சேர்ந்த பாணபட்டர் தனது நூல்களில் குறித்துள்ளார். 7ஆம் நூற்றாண்டின் சாளுக்கியர் பேரரார் இரண்டாம் புலிகேசியின் அய்கொளெ கல்வெட்டுக்களில், குஜராத்திலிருந்த மாளவ மக்களை தோற்கடித்தாக குறிப்பிட்டுள்ளார்.  
9ஆம் நூற்ராண்டில் இராட்டிரகூடர்களின் வரலாற்றுக் குறிப்புகளின்படி, மன்னர் மூன்றாம் கோவிந்தன், லாட தேசத்திலிருந்து கூர்ஜர-பிரதிகார படைகளை மத்தியப் பிரதேசத்தின் மால்வா பகுதிகளுக்கு விரட்டி அடித்தார்.
# மாளவ மக்கள்

## வரலாறு

### தற்கால மத்தியப் பிரதேசத்தில்

மாளவ மக்கள் தற்கால மத்தியப் பிரதேச மாநிலத்தில், மால்வா பிரதேசத்தில் பெரும்பான்மையாக வாழ்ந்தனர். கிழக்கு மால்வாவின் முக்கிய நகரமாக விதிஷா]]வும்; மேற்கு மால்வாவின் முக்கிய நகரமாக உஜ்ஜைன் இருந்தது. மாளவ மக்களின் தலைநகராக அவந்தி விளங்கியது.  
புஷ்யபூதி வம்ச மன்னர் ஹர்ஷவர்தனர் கிபி 605ல் மாளவ நாட்டு மன்னரை தோற்கடித்தாக பாணபட்டர் தமது ஹர்சசரிதம் நூலில் குறித்துள்ளார்.  
10ஆம் நூற்றாண்டு முதல் வரலாற்று ஆவணங்களின்படி, **மாளவம்** என்பதற்கு மால்வா பகுதியை ஆண்ட மாளவ மக்கள் வழித்தோன்றல்களான பரமாரப் பேரரசை மட்டுமே குறிக்கும்.
# மாளவ மக்கள்

## இதனையும் காண்க

- மால்வா (பஞ்சாப்)
- மால்வா, மத்தியப் பிரதேசம்
- மைத்திரகப் பேரரசு
- பரமாரப் பேரரசு
- வல்லபி
# கோணம், நாகர்கோவில்

**கோணம்** என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டத்தின் நாகர்கோவில் பகுதிக்கு அருகிலுள்ள ஒரு புறநகர்ப் பகுதியாகும்.
# கோணம், நாகர்கோவில்

## அமைவிடம்

கடல் மட்டத்திலிருந்து சுமார் 64.98 மீ. உயரத்தில், என்ற புவியியல் ஆள்கூறுகள் கொண்டு நாகர்கோவில் பகுதிக்கு அருகில் கோணம் அமைந்துள்ளது.
# கோணம், நாகர்கோவில்

## கல்வி நிறுவனங்கள்

அரசு கலை மற்றும் அறிவியல் கல்லூரி, கோணம், அரசினர் தொழில்நுட்பக் கல்லூரி, கோணம், அரசினர் தொழிற் பயிற்சி நிலையம், கோணம் மற்றும் அண்ணா பல்கலைக்கழக உறுப்புக் கல்லூரியான
பல்கலைக்கழக பொறியியல் கல்லூரி ஆகிய கல்வி நிறுவனங்கள் கோணம் பகுதியில் அமையப் பெற்றுள்ளன.
# கஞ்சிக்கோடு

**கஞ்சிக்கோடு** (*Kanjikode*) என்பது கேரளத்தின் பாலக்காடுக்கு கிழக்கே 13 கிமீ (8.1 மைல்) தொலைவில் அமைந்துள்ள ஒரு தொழில் நகரமாகும். காஞ்சிக்கோடு கேரளத்தில் கொச்சிக்கு அடுத்து இரண்டாவது பெரிய தொழில்துறை மையமாக உள்ளது. இந்த ஊர் புதுச்சேரி ஊராட்சிக்கு உட்பட்டது. பாலக்காடு நகரின் வளர்ந்து வரும் புறநகர்ப் பகுதிகளில் இதுவும் ஒன்று. கேரளத்தில் உள்ள முதல் மற்றும் ஒரே இந்திய தொழில்நுட்பக் கழகமான இந்தியன் இன்ஸ்டிடியூட் ஆப் டெக்னாலஜி, பாலக்காடு கஞ்சிக்கோட்டில் நிறுவப்பட்டது.
# கஞ்சிக்கோடு

## அமைவிடம்

காஞ்சிக்கோடு பாலக்காட்டில் இருந்து சுமார் 13கி. மீ (8.1மை) தொலைவிலும், கோயம்புத்தூரில் இருந்து தேசிய நெடுஞ்சாலை 544 வழியாக 41கி. மீ (25மை) தொலைவிலும் அமைந்துள்ளது.
# கஞ்சிக்கோடு

## பொருளாதாரம்

கஞ்சிக்கோடு கேரளத்தின் மிகப்பெரிய தொழில்துறை பகுதிகளில் ஒன்றாகும். இங்கு இந்தியன் டெலிபோன் இண்டஸ்ட்ரீஸ் லிமிடெட் (ஐடிஐ), இன்ஸ்ட்ரூமென்டேஷன் லிமிடெட், ஃப்ளூயிட் கன்ட்ரோல் ரிசர்ச் இன்ஸ்டிடியூட், செயிண்ட்-கோபைன் இந்தியா பிரைவேட் லிமிடெட் *(முன்னர் எஸ்இபிஆர் ரெஃப்ராக்டரீஸ் இந்தியா பிரைவேட் லிமிடெட்)*, பாட்ஸ்பின் இந்தியா லிமிடெட், பெப்சி, பிபிஎஸ் ஸ்டீல் (கெரெலா) பிரைவேட் லிமிடெட், யுனைடெட் ப்ரூவரீஸ், எம்பீ டிஸ்டில்லரீஸ், மரிகோ, பாரத் எர்த் மூவர்ஸ் லிமிடெட் (பிஇஎம்எல்), ரூப்ஃபிலா இன்டர்நேஷனல் லிமிடெட், ஆர்யா வைத்யா பார்மசி ஆகியவை உற்பத்தி கூடங்களைக் கொண்டுள்ளன. மேலும் பல தொழில்கள் மற்றும் உற்பத்தி அலகுகள் இங்கு உள்ளன. இது கொச்சிக்கு அடுத்தபடியாக இரண்டாவது பெரிய தொழில்துறை பகுதியாகும். மேலும் இங்கு ஹோலி டிரினிட்டி, கேந்திரிய வித்யாலயா பள்ளி போன்ற பள்ளிகள் அமைந்துள்ளன. ஒரு தீயணைப்பு நிலையமும் அமைந்துள்ளது.
# கஞ்சிக்கோடு

## கல்வி

- இந்தியன் இன்ஸ்டிடியூட் ஆப் டெக்னாலஜி பாலக்காடு
- கேந்திரிய வித்யாலயா, காஞ்சிகோடு
- வி வி அறிவியல் மற்றும் தொழில்நுட்பக் கல்லூரி
- அஹலியா எடு-சுகாதார வளாகம், பாலக்காடு
- சாத்தம்குளம் எம்பிஏ கல்லூரி-சிபிஎஸ்
# கஞ்சிக்கோடு

## அணுகல்

கஞ்சிக்கோட்டில் இரயில் பெட்டி தொழிற்சாலையும், இந்திய தொழில்நுட்பக் கழகமும் வரவிருக்கின்றன. வாளையார் சோதனைசாவடி அருகில் அமைந்துள்ளது. இங்கு உள்ளூர் தொடருந்துகள் மட்டுமே நிறுத்தப்படும் ஒரு தொடருந்து நிலையம் அமைந்துள்ளது. பாலக்காடிலிருந்து கோயம்புத்தூருக்குச் செல்லும் கே. எஸ். ஆர். டி. சி. பேருந்து சேவைகளும், பாலக்காட்டில் இருந்து வாலையாருக்குச் செல்லும் உள்ளூர் பேருந்துகளும் அவ்வப்போது காஞ்சிக்கோட்டை கடந்து செல்கின்றன. இங்கிருந்து மலம்புழா மற்றும் சிற்றூருக்கு பேருந்து வழித்தடங்கள் உள்ளன. பெட்ரோல் பம்புகள், தானியங்கி பணப் பெறிகள், உணவகங்கள் மற்றும் தங்கும் விடுதிகள் உள்ளன. காஞ்சிக்கோடு மலம்புழா சட்டமன்றத் தொகுதி மற்றும் பாலக்காடு மக்களவைத் தொகுதிக்கு உட்பட்டது.  
கஞ்சிக்கோடு ஊரானது பாலக்காடு நகரின் வழியாக இந்தியாவின் பிற பகுதிகளுடன் நன்கு இணைக்கபட்டுள்ளது. தேசிய நெடுஞ்சாலை 544 கோயம்புத்தூரையும், பெங்களூரையும் இணைக்கிறது. கேரளத்தின் பிற பகுதிகளுக்கு தேசிய நெடுஞ்சாலை 966 வழியாக செல்லலாம். அருகிலுள்ள பெரிய தொடருந்து நிலையம் பாலக்காடு சந்திப்பு தொடருந்து நிலையம் ஆகும். அருகிலுள்ள வானூர்தி நிலையம் கோயம்புத்தூரில் உள்ளது.
# சி. எசு. ஜா

**சி. எசு. ஜா** (*C.S. Jha*-பிறப்பு 1934) என்பவர் ஓர் இந்தியப் பொறியாளர், பேராசிரியர், கல்வி நிர்வாகி ஆவார். ஜா 1991 முதல் 1993 வரை பனாரசு இந்து பல்கலைக்கழகத்தின் 18வது துணைவேந்தராகப் பணியாற்றினார்.
# சி. எசு. ஜா

## பணி

ஜா இயற்பியலில் இளம் அறிவியல் பட்டத்தினை பட்னா பல்கலைக்கழகத்திலும் மின் பொறியியலில் முனைவர் பட்டத்தினை பிரிஸ்டல் பல்கலைக்கழகத்திலும் பெற்றவர்  
1994ஆம் ஆண்டில் ஓய்வு பெற்ற பிறகு, பாதுகாப்பு ஆராய்ச்சி மற்றும் மேம்பாட்டு அமைப்பின் ஆட்சேர்ப்பு மற்றும் மதிப்பீட்டு மையத்தின் தலைவராக ஜா நியமிக்கப்பட்டார்.
# எ. சி. சிம்காத்ரி

**எட்லா சி. சிம்கத்ரி** (*Yedla C. Simhadri*) (1941-22 மே 2021) என்பவர் ஓர் இந்தியக் கல்வியாளரும் நிர்வாகியும் ஆவார். பனாரசு இந்து பல்கலைக்கழகம், பட்னா பல்கலைக்கழகம், ஆந்திரா பல்கலைக்கழகம் மற்றும் ஆச்சார்யா நாகார்ஜுனா பல்கலைக்கழகம் உள்ளிட்ட பல இந்தியப் பல்கலைக்கழகங்களின் துணைவேந்தராக இருந்துள்ளார்.
# எ. சி. சிம்காத்ரி

## கல்வி

சிம்காத்ரி ஆந்திரப் பல்கலைக்கழகத்தில் சமூகப் பணி முதுகலைப் பட்டமும், இளங்கலைச் சட்டப் பட்டமும் பெற்றார். பின்னர் அமெரிக்காவில் உள்ள இந்தியானா மாநில பல்கலைக்கழகத்தில் குற்றவியல் மற்றும் சமூகவியலில் முதுகலைப் பட்டத்தினைக் கல்வி உதவித்தொகையுடன் முடித்தார். கேசு வெசுடர்ன் ரிசர்வ் பல்கலைக்கழகத்தில் சமூகவியலில் முனைவர் பட்டம் பெற்றார். இலண்டனில் உள்ள பொதுநலவாய நிறுவனத்தில் முனைவர் பட்டத்திற்குப் பிந்தைய ஆராய்ச்சி பட்டம் பெற்றார். மேற்கு செருமனி இளைஞர் பணி பட்டமும் பெற்றார். ஐக்கிய நாடுகள் அவை, யுனெஸ்கோ மற்றும் ஐக்கிய நாடுகள் பல்கலைக்கழகத்திலும் பணியாற்றினார்.  
இக்காலக்கட்டத்தில் பட்னா பல்கலைக்கழகத்தின் துணைவேந்தராக இரண்டு முறை (2006 முதல் 2008 வரை; 2014 முதல் 2017 வரை) பணியாற்றினார்.
# ஆர்சனிக் குழு

**ஆர்சனிக் குழு** (*Arsenic minerals*) என்பவை ஆர்சனிக்கு மற்றும் ஆர்சனிக்கு போன்ற தனிமங்களுடன் ஒரு கலப்புலோகமும் கலந்த முக்கோண சமச்சீர் அமைப்பிலுள்ள தாதுக்களின் குழுவாகும். ஆர்சனிக்கு கனிமங்கள் என்ற பெயராலும் இக்கனிமம் அழைக்கப்படுகிறது. ஐக்கிய இராச்சியத்தில் முதன்முதலில் கண்டறியப்பட்டது.  
ஆர்சனிக்கு, ஆண்டிமனி மற்றும் பிசுமத் ஆகியவை இத்தனிமங்களாகும். சுடிபார்சென் (SbA) என்பது ஆர்சனிக்கு மற்றும் ஆண்டிமனி ஆகியவை சேர்ந்து உருவான கலப்புலோகமாகும். இக்கனிமம் ஒற்றை சரிவச்சு படிக அமைப்பில் முக்கோண வடிவத்தில் படிகமாகிறது. சாம்பல், வெள்ளை நிறங்களில் ஒளிபுகாத் தன்மையுடன் காணப்படுகிறது. இக்கனிமம் ஒளிராது. உலோகத்தன்மை கொண்டிருக்கும் ஆனால் காந்தத் தன்மையற்றது.
# ஆசுட்ரோசயனைட்டு(Ce)

**ஆசுட்ரோசயனைட்டு(Ce) ** (*Astrocyanite-(Ce)*) என்பது Cu<sub>2</sub>(Ce,Nd,La)<sub>2</sub>(UO<sub>2</sub>)(CO<sub>3</sub>)<sub>5</sub>(OH)<sub>2</sub>·1.5H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். பிரகாசமான நீல நிறத்தில் இக்கனிமம் காணப்படுகிறது. காங்கோ மக்களாட்சிக் குடியரசில் உள்ள உலுவாலாபா மாகாணதின் கோல்வேசி நகரத்திலுள்ள காமோட்டோ சுரங்கத்தில் ஆசுட்ரோசயனைட்டு(Ce) கிடைக்கிறது.  
நீலநிறம் மற்றும் நட்சத்திரம் ஆகிய பொருள்களைக் குறிக்கும் பண்டைய கிரேக்க சொல்லிலிருந்து ஆசுட்ரோசயனைட்டு என்ற இக்கனிமத்தின் பெயர் வரப்பெற்றுள்ளது. திரட்சியாகக் காணப்படும் இக்கனிமத்தில் இலந்தனைடு ஆதிக்கம் செலுத்துகிறது.  
பன்னாட்டு கனிமவியல் சங்கம் ஆசுட்ரோசயனைட்டு கனிமத்தை Acy-Ce என்ற குறியீட்டால் அடையாளப்படுத்துகிறது.
# அபுவானைட்டு

**அபுவானைட்டு ** (*Apuanite*) என்பது Fe<sup>2+</sup>Fe<sup>3+</sup><sub>4</sub>Sb<sup>3+</sup><sub>4</sub>O<sub>12</sub>S என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஓர் அரிய இரும்பு ஆண்டிமனி கனிமமாக இது கருதப்படுகிறது. இத்தாலி நாட்டின் உலூக்கா மாகணத்தில் அபுவானைட்டு கனிமம் கிடைக்கிறது. கருப்பு நிறத்தில் உலோகத் தன்மையுடன் காணப்படும் இக்கனிமம் ஒளிபுகாப் பண்பை பெற்றுள்ளது.  
பன்னாட்டு கனிமவியல் சங்கம் அபுவானைட்டு கனிமத்தை Apu என்ற குறியீட்டால் அடையாளப்படுத்துகிறது.
# கிள்ளான் கொமுட்டர் நிலையம்

**கிள்ளான் கொமுட்டர் நிலையம்** (ஆங்கிலம்: *Klang Komuter Station*; மலாய்: *Stesen Komuter Klang*); சீனம்: 巴生) என்பது மலேசியா, சிலாங்கூர், மாநிலத்தில் கிள்ளான் நகரில் உள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள கிள்ளான் கொமுட்டர் நிலையம் கிள்ளான்; கோலா கிள்ளான் நகரங்களுக்கு இடையில் உள்ளது; மற்றும் கிள்ளான் நகரின் போக்குவரத்தை நிறைவு செய்வதற்காகக் கட்டப்பட்டது.
# கிள்ளான் கொமுட்டர் நிலையம்

## பொது

இந்த நிலையம் கிள்ளான் நகரின் தெற்கு பகுதியில் உள்ள பெசார் சாலையில் *(Jalan Besar)* அமைந்துள்ளது. இந்த நிலையத்திற்கு இணையாக தொடருந்து இயந்திரங்கள் மற்றும் சரக்கு வண்டிகளைப் பழுதுபார்ப்பதற்கான கேடிஎம் கிடங்கு *(KTM Depot)* உள்ளது.  
கிள்ளான் நகரின் மையப் பகுதிக்கு அருகில் அமைந்துள்ள கிள்ளான் நிலையம், வாடகை வாகனங்கள் மற்றும் மினி பேருந்துகளின் மூலம் சேவை செய்யப்படுகிறது. கிள்ளான் கொமுட்டர் நிலையம், கிள்ளான் மத்தியப் பேருந்து மையத்திலிருந்து நடந்து செல்லும் தூரத்தில் உள்ளது. முழு கிள்ளான் நகரம்; மற்றும் அதைச் சுற்றியுள்ள பகுதிகளுக்கும் அந்தப் பேருந்து மையம் இணைப்பை வழங்குகிறது.
# கிள்ளான் கொமுட்டர் நிலையம்

## பொது

### மேற்கத்திய கட்டிடக்கலை

பிரதான நிலைய கட்டிடம் ஒரு சிறிய ஒற்றைக் கூரை கட்டிடமாகும். இந்த நிலையம் முதலில் 1890-இல் கட்டப்பட்டது. பல சீரமைப்புப் பணிகளுக்கு உட்பட்டாலும், நிலையத்தின் மேற்கத்திய காலனித்துவக் கட்டிடக்கலை இன்றும் பேணிக் காக்கப்படுகிறது.  
கிள்ளான் நிலையமானது பிரதான நிலையக் கட்டிடத்தின் பக்கவாட்டு நடைபாதை தளத்தையும்; பாதசாரி பாலம் மூலம் எளிதில் சென்று அடையக்கூடிய தீவுத் தளத்தையும் கொண்டுள்ளது.  
அண்மையில் கிள்ளான் நிலையம் மேம்படுத்தப்பட்டது, அங்கு அதன் குறுகிய தடங்களுக்குன் பதிலாக அதன் தீவு மேடையில் உயரமான மற்றும் அகலமான கவிகைகள் *(Canopy)* அமைக்கப்பட்டுள்ளன. இருப்பினும், பிரதான நிலைய கட்டிடம் இன்னும் பெரிய அளவில் மேம்படுத்தப்படவில்லை. பழைய நிலையிலேயே உள்ளது. 2019-ஆம் ஆண்டில் புதிய அடுக்குமாடி வாகன நிறுத்துமிடம் கட்டப்பட்டது.
# கிள்ளான் கொமுட்டர் நிலையம்

## கிள்ளான்

கிள்ளான் நகரம் சிலாங்கூர், கிள்ளான் மாவட்டத்தில் உள்ள ஒரு நகரம். மலேசியத் தலைநகர் கோலாலம்பூரில் இருந்து 32 கி.மீ மேற்கே உள்ளது.  
சா ஆலாம் பெருநகரம், சிலாங்கூர் மாநிலத்தின் தலைநகரமாக மாறுவதற்கு முன்னர், கிள்ளான் நகரம் சிலாங்கூர் மாநிலத்தின் தலைநகரமாக இருந்தது. இருப்பினும் வரலாறு சிறப்புமிக்க இந்த நகரம், இன்றும் சிலாங்கூர் மாநிலத்தின் அரச நகரமாக விளங்கி வருகிறது.
# கிள்ளான் கொமுட்டர் நிலையம்

## கிள்ளான்

### கிள்ளான் லிட்டில் இந்தியா

ஈய வளங்கள் நிறைந்த கிள்ளான்; கிள்ளான் பள்ளத்தாக்கு; ஆகிய இடங்கள் சிலாங்கூர் வரலாற்றிலும், மலாயா வரலாற்றிலும் முக்கியத்துவம் வாய்ந்தவை. 14-ஆம் நூற்றாண்டின் மஜபாகித் பேரரசின் *நகரகிரேதாகமம்* எனும் இலக்கியப் படைப்பிலும் கிள்ளான் குறிப்பிடப்பட்டு உள்ளது.  
கிள்ளானில் சுற்றுலா ஈர்ப்பு இடங்கள் என்றால் “ஆலாம் சா” மாளிகை, “சுல்தான் சுலைமான்” பள்ளிவாசல், தெங்கு சாலை லிட்டில் இந்தியா, கேரித் தீவு மற்றும் ஸ்ரீ சுந்தராஜா பெருமாள் ஆலயம் போன்றவற்றைக் குறிப்பிடலாம்.
# அவுரங்கநகர்

**அவுரங்கநகர்** (Aurangnagar) இந்திய மாநிலமான அரியானாவின் பிவானி மாவட்டத்தில் உள்ள ஒரு கிராமமாகும். இது பிவானி மாவட்ட தலைமையக நகரத்திலிருந்து சுமார் 26 கிலோமீட்டர் (16 மைல்) வடக்கே அமைந்துள்ளது. 2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்த கிராமத்தில் 62 குடும்பங்கள் இருந்தன, இம்மக்கள் தொகையில் மொத்தம் 387 பேர் இருந்தனர். இதில் 214 ஆண்கள் மற்றும் 173 பெண்கள் இருந்தனர்.
# திரால் சட்டமன்றத் தொகுதி

**திரால் சட்டமன்றத் தொகுதி** (त्राल विधानसभा क्षेत्र) என்பது இந்தியாவின் வட மாநிலமான சம்மு காசுமீரின் சம்மு காசுமீர் சட்டப் பேரவையில் உள்ள 90 தொகுதிகளில் ஒன்றாகும். திரால் சிறிநகர் மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# திரால் சட்டமன்றத் தொகுதி

## தேர்தல் முடிவுகள்

### 2014

2014 இல் நடந்த சம்மு காசுமீர் சட்டப் பேரவைத் தேர்தலில், திரால் தொகுதியில் சம்மு காசுமீர் மக்கள் சனநாயகக் கட்சியின் வேட்பாளர் முசுதாக் அகமது சா 12,415 வாக்குகள் பெற்று வெற்றி பெற்றார்.
# திரால் சட்டமன்றத் தொகுதி

## தேர்தல் முடிவுகள்

### 2024

2024 இல் நடைபெற்ற சம்மு காசுமீர் சட்டப் பேரவைத் தேர்தலில் சம்மு காசுமீர் மக்களின் சனநாயக கட்சி வேட்பாளர் ரபிக் அகமது நாயக் 10710 வாக்குகள் பெற்று வெற்றி பெற்றார். இந்திய தேசிய காங்கிரசு வேட்பாளர் சுரிந்தர் சிங் 10250 வாக்குகள் பெற்று இரண்டாம் இடம் பெற்றார்.
# சாட்டர்காம்

**சாட்டர்காம்** (*Chattergam*) இந்தியாவின் சம்மு-காசுமீர் மாநிலம் பட்காம் மாவட்டத்தின் பி. கே. போரா தொகுதியில் உள்ள ஒரு நகரம் ஆகும். இது சிறீநகரில் இருந்து 9.8 கி.மீ. தொலைவிலும், பட்காம் மாவட்டத்தில் இருந்து 18 கி.மீ. தொலைவிலும் உள்ளது. &nbsp;&nbsp;சாட்டர்காமின் அஞ்சல் தலைமை அலுவலகம் சதூராவில் உள்ளது. இதன் அஞ்சல் குறியீட்டு எண் 191113 ஆகும்.
# சாட்டர்காம்

## மக்கள்தொகை

2011 ஆம் ஆண்டு மேற்கொள்ளப்பட்ட மக்கள் தொகை கணக்கெடுப்பின்படி, சாட்டர்காம் நகரத்தின் மொத்த மக்கள் தொகை 3548 ஆகும், இதில் ஆண்கள் 1667 பேரும் பெண்கள் 1881 பேரும் இருந்தனர்.
# பனாரசு இந்து பல்கலைக்கழகத் துணைவேந்தர்

**பனாரசு இந்து பல்கலைக்கழகத் துணைவேந்தர்** (*Vice-Chancellor of Banaras Hindu University*) என்பவர் பனாரசு இந்து பல்கலைக்கழகத்தின் தலைமை நிர்வாகியாகவும், முழுநேர ஊதியம் பெறும் அதிகாரியாகவும் உள்ளார். துணைவேந்தர் பனாரசு இந்து பல்கலைக்கழகச் சட்டத்தின் (பி. எச். யு சட்டம்) 7 (பி மற்றும் 7) பிரிவுகளிலிருந்தும், கூறப்பட்ட சட்டத்தின் சட்டங்களிலிருந்தும் தங்கள் அதிகாரங்களைப் பெறுகிறார்.  
துணைவேந்தருக்கு முந்தைய பனாரசு இந்து பல்கலைக்கழகத்தின் வேந்தர், இப்பல்கலைக்கழகச் சட்டத்தின் கீழ் "பல்கலைக்கழகத்தின் தலைவர்" என்றாலும், இது ஒரு பெயரளவிலான பதவி மட்டுமே. துணைவேந்தர் பல்கலைக்கழகத்தின் முதன்மை நிர்வாக மற்றும் முதன்மைக் கல்வி அதிகாரியும் ஆவார். இவர் நிர்வாகக் குழு, கல்விக் குழு மற்றும் பல்கலைக்கழகத்தின் நிதிக் குழுவின் அலுவல் ரீதியான தலைவர் ஆவார்.  
பனாரசு இந்து பல்கலைக்கழகத்தின் துணைவேந்தர் நியமனத்திற்கான விண்ணப்பங்கள் கல்வி அமைச்சகத்தால் வெளிப்படையாகக் கோரப்படுகின்றன. இதற்காக நியம்பிகப்படும் தேடல் குழுவால் நேர்காணல் செய்யப்பட வேண்டிய தகுதியானவர்களை விண்ணப்பம் செய்தவர்களிடமிருந்து பட்டியலிடுகிறது. பட்டியலிடப்பட்ட விண்ணப்பதாரர்களிலிருந்து தகுதியானவர் தேர்வு செய்யப்பட்டு இந்தியக் குடியரசுத் தலைவருக்குப் பரிந்துரைக்கப்படுகிறார்கள். குடியரசுத் தலைவர் இப்பரிந்துரையில் தனது திருப்தியினைத் தெரிவித்து துணைவேந்தரை நியமிக்கிறார். ப. இ. ப. சட்டத்தின் படி, பல்கலைக்கழகத்தின் துணைவேந்தர்கள் மூன்று ஆண்டு பதவிக்காலத்தைக் கொண்டுள்ளனர். இருப்பினும், முதல் பதவிக்காலம் முடிந்தவுடன் இரண்டாவது பதவிக்கால நியமனத்திற்கு இவர்கள் தகுதியுடையவர்களே. பதவிக்கான அதிகபட்ச வயது 65 ஆகும். ஒரு துணைவேந்தர் ஓய்வு, பதவி விலகல், மரணம் அல்லது உடல்நிலை சரியில்லாததால் பதவியிலிருந்து விலகும்போது, இடைக்காலத்தைத் தவிர்ப்பதற்காக மூத்த அலுவலர், துணைவேந்தராகப் பதவியேற்கிறார்.  
பல்கலைக்கழகம் நிறுவப்பட்டதிலிருந்து 28 துணைவேந்தர்கள் பதவி வகித்துள்ளனர்.  
சனவரி 7, 2022 அன்று, சுதிர் கே. ஜெயின் பனாரசு இந்து பல்கலைக்கழகத்தின் தற்போதைய மற்றும் 28வது துணைவேந்தராகப் பதவியேற்றார்.
# பனாரசு இந்து பல்கலைக்கழகத் துணைவேந்தர்

## காலவரிசை பட்டியல்

பனாரசு இந்து பல்கலைக்கழகத்தின் துணைவேந்தர்கள், காலவரிசைப்படி பின்வருமாறு.
**பனாரசு பல்கலைக்கழக துணைவேந்தர்கள் வரிசை**  
| * 19 ஆண்டுகளுக்கு மேலாகப் பணியாற்றினார்
* பல்கலைக்கழக நிறுவனர்
* இந்தியக் குடியரசுத் தலைவர் ஆனார் |
| --- |  
1939 இல் உடல்நிலை சரியில்லாததால் துணைவேந்தர் பதவியிலிருந்து விலகினார்]]
# யுவான்ஃபுலைட்டு

**யுவான்ஃபுலைட்டு** (*Yuanfuliite*) என்பது ஒரு துணை உலோக கனிமமாகும். புவியியலாளர் யுவான் ஃபுலி கண்டறிந்த காரணத்தால் அவர் நினைவாக கனிமத்திற்கு யுவான்ஃபுலைட்டு எனப் பெயரிடப்பட்டது.  
உருசியா, சகா குடியரசு மற்றும் சைபீரியா போன்ற இடங்களில் இதைக் காணலாம்.  
உருமாற்றம் செய்யப்பட்ட மக்னீசியம் பளிங்கில் யுவான்ஃபுலைட்டு தோன்றுகிறது.  
பன்னாட்டு கனிமவியல் சங்கம் யுவான்ஃபுலைட்டு கனிமத்தை Yfl என்ற குறியீட்டால் அடையாளப்படுத்தப்படுகிறது.
# சாந்தோகோனைட்டு

**சாந்தோகோனைட்டு** (*Xanthoconite*) என்பது Ag<sub>3</sub>AsS<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். சல்போவுப்புக் கனிமம் என்று இது வகைப்படுத்தப்படுகிறது.  
ஒற்றைச்சரிவச்சுப் படிக அமைப்பில் பட்டக உருவத்தில் படிகமாகும் சாந்தோகோனைட்டு எலுமிச்சை மஞ்சள், ஆரஞ்சு நிறங்களில் ஒளிபுகா கனிமமாகத் திகழ்கிறது.  
பன்னாட்டு கனிமவியல் சங்கம் சாந்தோகோனைட்டு கனிமத்தை Xcn என்ற குறியீட்டால் அடையாளப்படுத்தப்படுகிறது.
# மலாயா மலைகள்

**மலாயா மலைகள்** (*Malaya Mountains*) என்பது மச்ச புராணம், கூர்ம புராணம், விஷ்ணு புராணம் போன்ற இந்து நூல்களில் குறிப்பிடப்பட்டுள்ள இன்றைய கேரளாவிலுள்ள மலைத்தொடர்களின் வரிசை ஆகும். மேலும் இராமாயணம் மற்றும் மகாபாரதம் போன்ற காவியங்களிலும் இம்மலை பற்றிய குறிப்புகள் காணப்படுகின்றன.  
விஷ்ணு புராணம் குறிப்பாக பாரதத்தில் உள்ள ஏழு முக்கிய மலைகளின் சங்கிலிகளில் (மகேந்திரகிரி, மலாயா, சக்யா, சுக்திமட், இரிக்சா, விந்திய மலை மற்றும் பரியாத்ரா) இதைக் குறிப்பிடுகிறது. பிரளயத்தின் போது பெருங்கடலிருந்து படகுடன் வைவஸ்தமனு மற்றும் சப்தரிசிகளையும், மச்ச அவதாரம் எடுத்து திருமால் மீட்டு இந்த மலையில் தங்க வைத்ததாக என மச்ச புராணம் கூறுகிறது..  
இந்த மலைகள் மேற்குத் தொடர்ச்சி மலையின் தெற்குப் பகுதியை (மங்களூர் பகுதியிலிருந்து தொடங்கி தெற்கே) தற்கால கேரளாவை உருவாக்கியதாக நம்பப்படுகிறது. அதே சமயம் வடக்கு பகுதி சக்யா மலை என்று அழைக்கப்பட்டது. இந்த மலாயா மலைகளின் சிகரங்கள் சகயா மலையைவிட உயர்ந்தவை என்று கூறப்பட்டது. சங்க இலக்கியம் இந்த மலைகளை பொதியம் என்று அழைக்கிறது.
# பரியாத்ரா மலைகள்

**பரியாத்ரா மலைகள்** (*Pariyatra Mountains*) என்பது மகாபாரதக் காவியம் மற்றும் புராணங்களில் குறிப்பிடப்பட்டுள்ள மலைகளின் வரிசையாகும். மகாபாரதத்தில் இது "பரிபத்ரா" ( 2.10.31 ) என்று குறிப்பிடப்பட்டுள்ளது. அரி வம்ச புராணத்தில் (2.74.15) கங்கை மற்றும் யமுனைக்கும் இடையிலான பரிபத்ரா மலைக்கு கிருஷ்ணர் "சனபாதம்" என்று பெயரிட்டதாகக் கூறுகிறது.
# பரியாத்ரா மலைகள்

## அமைவிடம்

மகாபாரதத்தின் ஆசிரமவாசிக பருவத்தில் (188) மகாமேருவின் மேற்குப் பகுதியில் இம்மலைக் காணப்படுவதாகக் குறிப்பிடப்பட்டுள்ளது.
# வேக்பீல்டைட்டு-(Nd)

**வேக்பீல்டைட்டு-(Nd)** (*Wakefieldite-(Nd)*) என்பது NdVO<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். வழக்கத்திற்கு மாறான அருமண் தனிமமான வனேடேட்டின் கனிமம் வேக்பீல்டைட்டு நியோடிமியத்தின் ஒப்புமையாகக் கருதப்படுகிறது. செனோடைம் கனிமக் குழுவின் உறுப்பினர் ஆகும்.  
வேக்பீல்டைட்டு-(Nd) கனிமம் முதன்முதலில் 2008 ஆம் ஆண்டில் சப்பான் நாட்டின் சிகோக்கு தீவில் உள்ள கோச்சி மாகாணம் காமி நகரத்தில் உள்ள அரேசு சுரங்கத்தில் கண்டுபிடிக்கப்பட்டது. 2011 ஆம் ஆண்டில் வெளியிடப்பட்டது.  
பன்னாட்டு கனிமவியல் சங்கம் வேக்பீல்டைட்டு கனிமத்தை என்ற குறியீட்டால் அடையாளப்படுத்துகிறது.Wf-Nd
# தெலுக் பூலாய் கொமுட்டர் நிலையம்

**தெலுக் பூலாய் கொமுட்டர் நிலையம்** (ஆங்கிலம்: *Teluk Pulai Komuter Station*; மலாய்: *Stesen Komuter Teluk Pulai*); சீனம்: 直落玻璃) என்பது மலேசியா, சிலாங்கூர், மாநிலத்தில் கிள்ளான் தெலுக் பூலாய் புறநகர்ப் பகுதியில் உள்ள ஒரு கொமுட்டர் தொடருந்து நிலையம் ஆகும்.  
தஞ்சோங் மாலிம்–கிள்ளான் துறைமுக வழித்தடத்தில் அமைந்துள்ள தெலுக் பூலாய் கொமுட்டர் நிலையம் கிள்ளான்; கோலா கிள்ளான் நகரங்களுக்கு இடையில் உள்ளது; மற்றும் தெலுக் பூலாய் புறநகர்ப் பகுதி; தெற்கு கிள்ளான் பகுதி ஆகிய பகுதிகளின் போக்குவரத்தை நிறைவு செய்வதற்காகக் கட்டப்பட்டது.  
கிள்ளான் கொமுட்டர் நிலையம், அதே பகுதியில் சேவை செய்கிறது; எனினும் அந்த நிலையம் 1 கிமீ தொலைவில் உள்ளது.
# தெலுக் பூலாய் கொமுட்டர் நிலையம்

## பொது

1995-இல் கிள்ளான் பகுதியில் பயணிகள் சேவை அறிமுகப்படுத்தப்பட்டது. அதில் இருந்து தெலுக் பூலாய் கொமுட்டர் நிலையம் மலேசியாவின் தொடக்கக் கால பயணிகள் நிலையங்களில் ஒன்றாக விளங்குகிறது.  
1995-ஆம் ஆண்டில் முதன்முதலாகக் கட்டப்பட்ட பழைய கட்டிடத்திற்குப் பதிலாக, 2020-ஆம் ஆண்டில் தெலுக் பூலாய் கொமுட்டர் நிலையம் மேம்படுத்தப்பட்டுள்ளது.
# சார்ஜ்பீ

**சார்ஜ்பீ** (*Chargebee*) என்பது இந்தியாவின், தமிழ்நாட்டில் துவக்கப்பட்ட ஒரு சேவையாக மென்பொருள் நிறுவனமாகும். இது 2011 ஆம் ஆண்டு *கிரிஷ் சுப்பிரமணியன், ராஜாராமன், பேபி சரவணன், தியாகு* ஆகிய நான்கு நண்பர்களால் சென்னையில் துவக்கப்பட்டது. 2024 ஆம் ஆண்டுவாக்கில் இந்நிறுவனத்தின் மதிப்பு 3.50 பில்லியன் டாலர் (30,000 கோடி) ஆகும். சப்ஸ்கிரிப்சன், வருவாய் மேலாண்மை தொடர்பான மென்பொருட்களை வழங்கு இந்த நிறுவனம் தற்போது நெதர்லாந்து தலைநகரான ஆம்ஸ்டர்டமை தலைமை இடமாக கொண்டு செயல்படுகிறது. நிறுவனத்தில் 2024 வாக்கில் சுமார் 400 பேர் பணிபுரிகின்றனர்.  
2011 ஆம் ஆண்டு இந்த நிறுவனம் சென்னையில் துவக்கப்பட்டு பெரும் வளர்ச்சி கண்டது. இதன் வாடிக்கையாளர்களில் 99% ஐரோப்பா, அமெரிக்காவைச் செர்ந்தவர்களாவர். நிறுவனம் துவக்கப்பட்டு பத்து ஆண்டுகள் ஆன நிலையில், நிறுவனத்தை வாடிக்கையாளர்களுக்கு அருகில் நிறுவனத்தைக் கொண்டு செல்ல முடிவெடுத்தனர். இதனால் இதன் தலைமையகத்தை ஆம்ஸ்டர்டாமுக்கு மாற்றப்பட்டது.